Diari Oficial de la Generalitat Valenciana


Sumari del DOGV 6594, del 25-08-2011 (2011/8771)

Notificació de la sentència dictada en el judici ordinari número 215/2007
-------------------------------------------------------------------------

### Dades del document

Número de DOGV
:   6594

Data del DOGV
:   25-08-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/8771


Organisme emissor
:   Jutjat de Primera Instància Número 3 de Dénia

Tipus de document
:   Edicte

Notificació de la sentència dictada en el judici ordinari número 215/2007 [2011/8771]  
Procediment ordinari 000215/2007  
Part demandant: Carlos Barreras González.  
Part demandada: Agrupació d'Interés Urbanístic Pou Roig, Isabel Crespo Sala, Josefa Crespo Sala, Promerced, Jaime Ausina Sala, Ana Ivars Cardona, Cala Ifach, Pedro Bordés Crespo, Josefa Bordés Crespo, Pedro Bordés Tur, Miguel Femenía Tur, Josefa Bordés Pastor, Pou Roig i Ifach Mar.  
Sobre: ordinaris  
en el judici a què es fa referència s'ha dictat la resolució que té el text que, literalment, és com segueix:  
«Dispositiva  
Estime la demanda interposada pel procurador Miguel Martínez Gómez (posteriorment Miguel Llobell Perles), en nom i representació de Carlos Barreras González, contra l'agrupació d'Interés Urbanístic Pou Roig, Isabel Crespo Sala, Josefa Crespo Sala, les mercantils Cala Ifach, SL i Ifach Mar, SL, Pedro Bordés Crespo, Josefa Bodés Crespo, Josefa Bordés Pastor, Pedro Bordés Tur, la mercantil Pou Roig, SL, Jaime Ausina Sala i Ana Ivars Cardona, pels quals:  
1. Condemne els demandats que paguen en règim de mancomunitat al demandant la quantitat de 296.394,54 euros en concepte d'honoraris, més els interessos legals corresponents des de la data d'interposició de la demanda (15 de juliol de 2005) fins a fer-ne el pagament complet, i els correspon a cadascun d'aquells satisfer la suma que resulte d'aplicar a aquest import la quota de la seua respectiva participació en l'agrupació, segons la taula incorporada al fet dèsset de la demanda (tom I, folis 28 i 29), amb exclusió de les quotes atribuïdes a la mercantil Promerced, SA, i a Miguel Femenía Tur.  
2. S'imposen les costes causades en aquest procediment als demandats.  
Notifiqueu aquesta sentència a les parts i assenyaleu-los que contra aquesta sentència, que no és ferma, es pot interposar un recurs d'apel·lació, que cal preparar, si pertoca, davant aquest Jutjat dins dels cinc dies següents a la seua notificació (art. 455 i 457 LEC).  
De conformitat amb allò disposat en la disposició addicional 15a de la LO 1/2009, de 3 de novembre, per la qual es modifica la Llei Orgànica del Poder Judicial d'1 de juliol de 1985, perquè s'admeta a tràmit l'esmentat recurs d'apel·lació, haurà de constituir-se un dipòsit de 50 euros, que es tornarà només en cas que el recurs siga estimat. Aquesta quantitat s'haurà d'ingressar en el compte de l'entitat Banesto que correspon a aquest expedient, i s'indicarà en el camp «Concepte» el codi «02 civil-apel·lació» i la data de la resolució objecte de recurs, amb el format dd/mm/aaaa.  
Aquesta és la meua sentència, de què s'ha de dur una testimoniança a les actuacions i s'ha d'enquadernar l'original, que pronuncie, mane i firme».  
Diligència. Perquè conste que a Dénia, 22 de juny de 2011, ha sigut dipositada a l'oficina judicial l'anterior sentència pel magistrat jutge substitut que la firma. En done fe.  
Atés que es desconeix el domicili o la residència actuals de la part demandada, mitjançant la provisió de 16 de maig de 2007 el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació del presente edicte al tauler d'anuncis del Jutjat per a portar a efecte la diligència de notificació de sentència als demandats Jaime Ausina Sala i Ana Ivars Cardona.  
  
Dénia, 8 de juliol de 2011.- El secretari judicial: Sigfrido Mangas Morales.